**Situacije na terenu**

**U situaciji kada je nosioc gazdinstva preminuo a naslednici prodali kuću i zemlju i na toj adresi živi drugo novo gazdinstvo koje obrađuje zemljište promeniti identifikacione podatke i takvo gazdinstvo  popisati šifra odziva 1**

1. **Gleda se adresa iz adresara, ko živi na toj adresi, prvo se traži lice iz adresara, ako njega nema traži se naslednik, ako ni njega nema gleda se ko tu sada živi i da li se bavi poljoprivredom.**
2. Ako se domaćinstvo koje je kupilo kuću ne bavi poljoprivrednom proizvodnjom niti iko obrađuje zemljište matičnog gazdinstva ne menjaju se identifikacioni podaci nego se stavlja odziv 2.
3. **Šifra odziva 4 se unosi samo kod napuštene kuće gde niko ne živi i gde se ne može dobiti informacija o naslednicima.**
4. **Nema dodavanja novih gazdinstava ali postoji mogućnost deobe gazdinstva ako je realna i opravdana,**
5. **Postoji mogućnost promene pravnog statusa gazdinstva.**
6. **Postoji mogućnost da se neko gazdinstvo preraspodelom dodeli nekom drugom popisivaču**
7. **Čovek je umro u aprilu mesecu 2023. godine, bavio se poljoprivredom imao je biljnu proizvodnju, registrovano gazdinstvo, živeo je  sam na Čeneju.**

**Zemlju je nasledila ćerka ostavinskom raspravom u toku leta, ćerka sa svojom porodicom živi u Novom Sadu, (drugom naseljenom mestu) nema je u adresaru, kako postupiti?**

Ukoliko neko (npr. komšija) može da kaže gde se nalazi ćerka (adresa, telefon), onda ćerkine podatke popisivač dostavlja OK, OK dostavlja RK, a RK treba da ustanovi kom popisivaču pripada (slučaj kada se ćerka ne nalazi na teritoriji istog OK). Ako ćerka stanuje na teritoriji istog OK onda  OK prebacuje gazdinstvo iz jednog u dugi adresar (kod drugog popisivača).

Ukoliko se ćerka nalazi kod drugog RK dostaviti podatke Odeljenju poljoprivrede.

Ukoliko se ne zna gde se nalazi ćerka, popisivač samo kaže da je očevo gazdinstvo ugašeno.

1. **Nosioc gazdinstva je preminuo, njegovi naslednici su prodali kuću sa okućnicom, naslednik živi na drugoj adresi i obrađuje zemljište  a nije u adresaru,  da  li se kod naslednika menjaju  identifikacioni podaci i popisuje se pod istim  PIG   brojem ? a  novo gazdinstvo na datoj adresi da li se  popisuje?**

Na datoj adresi popisuje se novo gazdinstvo  koje je kupilo kuću ako se bavi poljoprivredom (makar samo proizvodilo za sebe na okućnici) i menjaju ID podaci. Ako samo jedan popisivač popisuje to naselje, a naslednik je u tom naselju, potrebno je da se naslednik popiše (dodaje se matičnom PIG-u pod rednim brojem 1 i menjaju iD podaci, kao kad se gazdinstvo podelilo). Ako naselje popisuje više popisivača obavestiti OK da prenese popisivaču u čijem je adresaru da ga popiše vodeći računa i o nasledstvu. Ako se naslednik ne nalazi ni u jednom od adresara drugih popisivača, onda ga popisivač nalazi u tom naselju i popisuje (kao da je podeljeno gazdinstvo). Ako se domaćinstvo koje je kupilo kuću na toj adresi ne bavi poljoprivrednom proizvodnjom, onda se pod tim PIG-om popunjavaju samo podaci o nasledniku koji nastavlja da obrađuje zemljište. Ako naslednik nije na teritoriji koju pokriva OK onda OK o tome obaveštava RK.

1. Ako je čovek  preminuo, a nalazi se u adresaru, na toj adresi živi njegova žena koja se više ne bavi poljoprivredom dala je zemlju u zakup, nema stoku ni okućnicu da li je to šifra 4 s obzirom da nije napuštena kuća, ili je šifra  2 ali pošto ne mogu da se promene identifikacioni podaci te žene, da li ostaviti ime čoveka koji je preminuo i staviti šifru 4 ili šifru 2?

S obzirom na to da je nosilac gazdinstva preminuo, kuća nije napuštena jer u njoj živi žena I niko se ne bavi poljoprivrednom prozivodnjom (data zemlja u zakup, ne gaji stoku…) , za to gazdinstvo obeležiti       odziv 2- Gazdinstvo se ne bavi poljoprivrednom proizvodnjom. Identifikacioni podaci će, svakako, ostati isti s obzirom na to da aplikacija ne dozvoljava izmenu kada se upiše odziv 2.

1. Kada je čovek preminuo, na toj adresi živi novo domaćinstvo koje se ne bavi poljoprivredom a naslednik živi na drugom kraju sela, nije ni u jednom adresaru a nalazi se  u popisnom krugu drugog popisivača, ko treba da  popiše tog naslednika da li popisivač koji je popisivao matično gazdinstvo ( da promeni identifikacione podatke i adresu sedišta)  ili popisivaču u čijem se popisnom krugu po adresi stanovanja nalazi taj naslednik treba prebaciti taj pig?

U ovom slučaju treba postupiti na sledeći način: s obzirom na to da se upitnik  bez unetih obaveznih polja ne može poslati na server, najbolje je taj upitnik ne dirati odnosno ne menjati ništa u vezi sa njim, već popisivač treba opštinskom kordinatoru da javi (putem mejla ili telefona) PIG tog gazdinstva kao i adresne podatke za naslednika  kako bi se to gazdinstvo prenelo na drugog popisivača.

**Dopuna: Ukoliko se gazdinstvo nalazi daleko od njegove teritorije (naselja) koju popisuje postupiti  kao što je opisano u odgovoru na pitanje 2, međutim, ukoliko se nalazi blizu, popisivač može sam da izvrši popisivanje gazdinstva naslednika u dogovoru sa opštinskim koordinatorom. Napominjemo da opštinski koordinator mora da prethodno proveri da li se adresa naslednika možda nalazi u adresaru nekog drugog popisivača.**

1. Kod pitanja 2. u poglavlju Radna snaga i aktivnosti gazdinstva: Koliko je dana i sati lice obavljalo polj.aktivnost na gazdinstvu, interesuje nas da li postoji ograničenje kod broja dana i sati koje je lice provelo za obavljanje poslova u situaciji gde lice obavlja neku minimalnu delatnost , naprimer ima samo 20 komada kokošaka i sl.

Ne postoji ograničenje za minimalno vreme obavljanje poljoprivrednih aktivnosti, osim ukoliko je vreme bavljenja poljoprivredom 0, kada se podaci o licu ni ne unose u tabelu o radnoj snazi.